# Prats de Lluçanès

Prats de Lluçanès és una vila i municipi de la comarca del Lluçanès de la qual n’és la capital. Està situat a l'oest de la regió de l'Alt Ter.

## Història

A primers del 1714, durant la Guerra de Successió espanyola en l'onada de repressió desfermada pel duc de Pòpoli a principis de 1714, diverses poblacions de la Catalunya central es van aixecar en armes contra els nous impostos que obligaven a pagar la subsistència de l'exèrcit de Felip V (quinzenades). A Balsareny, el regiment borbònic de Lleó, que estava allotjat a la vila per recaptar la taxa, va ser fet presoner per sometents del Lluçanès. Com a represàlia, les tropes del mariscal borbònic José Carrillo de Albornoz, comte de Montemar, van entrar a sang i foc a la sotsvegueria lluçanesa i el 5 de febrer van saquejar i incendiar la vila de Prats de Lluçanès, a més d'altres nuclis de l'entorn com Sant Feliu Sasserra i Oristà.
Al cap de cinc mesos, un nou destacament de Felip V, en aquesta ocasió comandat per Feliciano Bracamonte, va irrompre un altre cop a la població. L'1 de juliol de 1714, Prats de Lluçanès va tornar a ser saquejat i incendiat, i unes cent quaranta cases, aproximadament tres quartes parts del nucli urbà, van quedar molt afectades per la destrucció del foc.
El 3 de maig de 2023 el municipi, que fins aleshores formava part de la comarca d'Osona, va passar a integrar-se a la nova comarca del Lluçanès.

## Demografia

| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| - | 12 | 69 | 359 | 902 | 2.170 | 1.752 | 1.671 | 1.469 | 1.530 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 1.527 | 1.563 | 1.606 | 1.740 | 1.735 | 1.805 | 2.266 | 2.571 | 2.638 | 2.638 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 2.790 | 2.741 | 2.750 | 2.715 | 2.700 | 2.753 | 2.719 | 2.739 | 2.659 | 2.624 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 2.565 | 2.537 | 2.604 | 2.627 | 2.688 | - | - | - | - | - |
1497-1553: focs; 1717-1981: població de fet; 1990- : població de dret (més info.) :

## Geografia

* Llista de topònims de Prats de Lluçanès (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).

## Llocs d'interès

* Museu Municipal Miquel Soldevila
* Sant Andreu de Llanars
* Santuari de Lourdes
* Ermita de Sant Sebastià
* El roc foradat
* La cadira d'en Galceran
Al cementiri de Prats, hi ha la tomba de mossèn Isidre Castells i Casadesús, poeta.

## Fills il·lustres

* Joaquim Font i Fargas (1879-1936) Pedagog, polític i periodista.
* Isidre Castells i Casadesús (1889 - 1936), sacerdot i poeta, fill de cal Bagues, del carrer de Vic; va guanyar un accèssit a la Viola d'Or als Jocs Florals de Barcelona de 1917, i el 1934 va publicar un recull de versos titulat Perfums i clarors.
* Marcel·li Gonfaus, (1814-1855) militar carlí.
* Mateu Garreta i Fusté (1866-1925), filòleg i catedràtic.

## Festes i fires
### Festes

* Festa Major de Sant Vicenç, Festa Major d'hivern, el 22 de gener.
* Festes de Sant Joan i els Elois, Festa Major d'estiu, el 24 i 25 de juny.
* Santa Àgata, repic de campanes commemorant l'atac de Felip V a la vila, el 5 de febrer.
* Carnestoltes, amb desfilada de carrosses i el tradicional ball dels Romeus conegut com La Pilota.
* Focs de Sant Isidre, petards i fogueres la nit del 14 de maig.
* Festa de Lurdes, el quart diumenge d'agost, al santuari de Lourdes.

### Fires

* Fira de Sant Jaume, o Fira del Comerç, el diumenge més proper al 25 de juliol. Simultàniament té lloc la Mostra Gastronòmica del Lluçanès, anomenada TastaQmarca.
* Fira de Santa Llúcia, des del segle XVIII el diumenge més proper al 13 de desembre, dedicada a l'agricultura i la ramaderia.
* Tocats pel Bolet, un cap de setmana d'octubre dedicat al món boletaire.

## Referències

* ↑ «Prats de Lluçanès a la Ruta 1714», 05-07-2014. Arxivat de l'original el 2015-06-20. [Consulta: 5 juliol 2014].
* ↑ Albareda Salvadó, Joaquim. La Guerra de Sucesión de España (1700-1714) (en castellà). Editorial Critica, 2010, p.380. ISBN 8498920604.
* ↑ «El Lluçanès, 43a comarca de Catalunya». 324cat, CCMA, 03-05-2023.
* ↑ AADD. Museus i Centres de Patrimoni Cultural a Catalunya. Barcelona: Departament de Cultura de la Generalitat de Catalunya, 2010, p. 96. ISBN 84-393-5437-1.
* ↑ «Festes». Ajuntament del Prat de Lluçanès.
* ↑ «Fires». Ajuntament del Prat de Lluçanès.

## Vegeu també

* Trencadansa

## Enllaços externs

* Pàgina web de l'Ajuntament
* Informació de l'Institut d'Estadística de Catalunya